**Татар гомуми белем бирү оешмаларында укучылар өчен татар әдәбиятыннан олимпиада биремнәре**

**(муниципаль тур, 2019-2020 уку елы) 10 нчы сыйныф**

**Үткәрү вакыты- 180 минут**

**Максималь балл – 50**

1. **Әдәбият теориясенә караган биремнәр (20 балл). Биремнәргә бер сүз һәм сүзтезмә белән җавап бирегез.**
2. Әдәби әсәрдә кешенең эчке һәм тышкы бербөтен сурәте.
3. Нинди дә булса күренешне яки предметны аңлатучы шартлы сүз яки билге.
4. Шигъри әсәрдә үзенең эчке кичерешләрен, хис-тойгыларын нәфислек белән, укучының күңеленә үтеп керерлек итеп бәян итүче образ.
5. Әдәбиятта көлүнең бер төре, усал һәм ачы итеп көлүне аңлата.
6. Чынбарлык вакыйгаларын сурәтләү аша аның нигезләрен тәнкыйтьләүгә йөз тоткан әдәби агым.
7. Билгеле бер идеал яктылыгында тормышны үзгәртеп тасвирлауга нигезләнгән иҗат юнәлеше.
8. Тормыш-яшәешне яңача, яңа әдәби-эстетик, әхлакый-фәлсәфи кыйммәтләр яссылыгында чагылдыра торган, татар әдәбиятында ХХ йөз башында урын алган иҗат юнәлеше.
9. Әдәби әсәрдә әсәр өлешләренең урнашу тәртибе.
10. Әдәби әсәрдә ике геройның кара-каршы сөйләшүе.
11. Тормыш-көнкүрештәге, аерым кешеләр холкындагы кимчелекле яклардан көлүгә нигезләнгән драма жанры.
12. **Әдәби әсәргә караган биремнәр (20 балл).**
13. Бу өзек кайсы әсәрдән?

*Аның яшен белгән кеше юк иде. Яше күпме дип уйлаган кеше дә юк иде... Аның, яше югалган кеби, исеме дә югалган иде...*  (2 балл).

2. Бу әсәр кем тарафыннан, әдәбиятның кайсы чорында иҗат ителгән? (3 балл).

3. Бу әсәрнең төп героена бәя бирегез. Аңа нинди сыйфатлар хас? (5 балл).

4. Әсәрдә геройның эчке каршылыгы ни сәбәпле туа? Ул ничек чишелә? (5 балл).

5. Ни өчен әсәрдә икесе ике төрле холыкка ия ике татар хатыны образы кертелә дип уйлыйсыз? Алар аша автор нинди фикерләр үткәрә? (5 балл).

1. **Иҗади эш (10 балл).**

“Минем яраткан шагыйрем” темасына кечкенә генә инша языгыз. Иншада үз фикерегезне дәлилләгез*.*